SET ปิดพุ่ง12จุด รับข่าว “FTSE” ปรับเพิ่มน้ำหนักการลงทุนหุ้นไทย 5 พันลบ. มีผล 15 มี.ค.นี้
SET ปิดพุ่ง12จุด รับข่าว "FTSE" ปรับเพิ่มน้ำหนักการลงทุนหุ้นไทย 5 พันลบ. มีผล 15 มี.ค.นี้ โดยดัชนีปิดตลาดวันนี้ ที่ระดับ 1,639.67 จุด บวก 12.08 จุด หรือ 0.74% มูลค่าการซื้อขาย 4.54 หมื่นล้านบาท
15 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,639.67 จุด บวก 12.08 จุด หรือ 0.74% มูลค่าการซื้อขาย 4.54 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้แกว่งไซด์เวย์ โดยโมเมนตัมดูดีขึ้นในภาคบ่าย คาดว่าจะได้รับแรงหนุนจาก FTSE ที่ปรับเพิ่มน้ำหนักการลงทุนหุ้นไทยราว 5 พันล้านบาท ซึ่งจะมีผลในวันที่ 15 มี.ค.นี้
ส่วนตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบสลับกัน โดยยังคงติดตามสถานการณ์การแยกตัวของอังกฤษออกจากสหภาพยุโรป (Brexit) ต่อไป หลังเมื่อคืนนี้รัฐสภาอังกฤษคว่ำร่างข้อตกลง Brexit ส่วนบ้านเราก็ลุ้นกระแสเม็ดเงินต่างชาติไหลเข้ามาจากการปรับเพิ่มน้ำหนักหุ้นไทยของ FTSE
สำหรับแนวโน้มการลงทุนในวันพรุ่งนี้ (14 มี.ค.) นายกรภัทร กล่าวว่า ตลาดฯคงจะมีโมเมนตัมที่ดีขึ้นเรื่อย ๆ พร้อมให้แนวรับ 1,625 จุด ส่วนแนวต้าน 1,645-1,657 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTTGC มูลค่าการซื้อขาย 3,403.32 ล้านบาท ปิดที่ 67.75 บาท เพิ่มขึ้น 0.25 บาท
PTT มูลค่าการซื้อขาย 2,407.29 ล้านบาท ปิดที่ 47.75 บาท เพิ่มขึ้น 0.50 บาท
IVL มูลค่าการซื้อขาย 1,916.58 ล้านบาท ปิดที่ 48.25 บาท ลดลง 0.50 บาท
AOT มูลค่าการซื้อขาย 1,887.81 ล้านบาท ปิดที่ 68.75 บาท เพิ่มขึ้น 1.75 บาท
CPALL มูลค่าการซื้อขาย 1,370.16 ล้านบาท ปิดที่ 77.50 บาท เพิ่มขึ้น 0.75 บาท
 
ตลาดหุ้นเอเชีย
